വേറിട്ട ഒരു കഥാപാത്രവുമായി മമ്മൂട്ടി എത്തുന്നു . കരിയറിലാദ്യമായി കുള്ളന്റെ വേഷത്തിലാണ് മമ്മൂട്ടി അഭിനയിക്കാൻ ഒരുങ്ങുന്നത് . സോഹൻ സിനുലാലാണ് ചിത്രം സംവിധാനം ചെയ്യുന്നത് . കഥാകൃത്തുകൂടിയായ പി വി ഷാജികുമാറാണ് ചിത്രത്തിന്റെ തിരക്കഥയെഴുതുന്നത് . 2019ൽ ചിത്രീകരണം തുടങ്ങാനാണ് ആലോചന . കൂടുതൽ വിവരങ്ങൾ പുറത്തുവിട്ടിട്ടില്ല . നേരത്തെ മമ്മൂട്ടിയെ നായകനാക്കി ഡബിൾസ് എന്ന സിനിമ സോഹൻ സിനുലാൽ സംവിധാനം ചെയ്തിട്ടുണ്ട് . പുത്തൻപണം എന്ന മമ്മൂട്ടി സിനിമയിൽ പി വി ഷാജികുമാർ സംഭാഷണം എഴുതിയിരുന്നു .